open-index/open-wikipedia-markdown huggingface dataset:
Stephen A. Douglas

**Stephen Arnold Douglas** (født 23. april 1813 i  Brandon i Rutland County i Vermont i USA, død 3. juni 1861 i Chicago) var en amerikansk politiker fra Illinois. Han var Demokratenes kandidat i presidentvalget i 1860, men tapte mot Abraham Lincoln, som Douglas hadde slått i senatsvalgene to år tidligere, etter en rekke kjente debatter omkring slaveri (som Douglas var for). Douglas be kalt «Lille kjempe» («*Little Giant*») fordi han var kort av vekst (litt over 150 cm høy), men av mange ansett som en kjempe innen politikken.

Douglas satt først én periode i Representantenes hus (1843–1847), og deretter i Senatet frem til sin død i 1861.

Som formann i territorialkomiteen, dominerte Douglas Senatet i 1850-årene. Douglas hadde et ønske om å bevare slaveriet, og fremmet blant annet Kansas-Nebraska-loven, som opprettet disse territoriene, men overlot til befolkningen der om staveriet skulle tillates. Slik opphevet i realiteten denne loven Missouri-kompromisset av 1820 og flyttet slaveriet lengre nord.

Douglas støttet imidlertid ikke Amerikas konfødererte stater (Sørstatene) da disse brøt ut av det opprinnelige USA i april 1861, og fikk sine tilhengere til å støtte Nordstatene. Douglas døde imidlertid av tyfoidfeber, få uker senere.

## Referanser


## Eksterne lenker
* 
* 
*  Stephen A. Douglas Association
Rubintetra

**Rubintetra** er en art i gruppen karpelakser.
Det er en ferskvannsfisk som finnes i Río Meta i Colombia i Sør-Amerika.
I naturen har den en kraftig rødfarge, men den blekner i fangenskap. 
Rubintetra blir opptil 4 cm lang.

## Eksterne lenker
* 
*
Kristin

**Kristin** og **Christin** er kortformer av kvinnenavnene Kristina eller Kristine. Disse er avledet av mannsnavnet Kristian, som har opprinnelse i det latinske navnet *Christianus*, «kristen». Dette kommer igjen fra det greske ordet *christós* som er en oversettelse av det hebraiske *masjiah*, «salvet».

**Kristin** er også et færøysk mannsnavn, en form av Kristian. *Kristinn* er et islandsk mannsnavn med samme opprinnelse. Den islandske formen av kvinnenavnet *Kristin* er *Kristín*.

## Utbredelse
*Kristin* er kjent brukt i én runeinnskrift fra vikingtiden (Hammarbykistan, U Fv1959;196), så navnet var kjent, men antakelig ikke blant de aller mest brukte. *Kristin* var brukt i Norge i middelalderen. Over 10 forskjellige personer med navnet er nevnt i Regesta Norvegica, men navnet var ikke blant de aller mest brukte. I nyere tid har navnet vært mest brukt fra 1960-årene til 1990-årene.

*Kristin* var per 1998 det femte vanligste andrenavnet i dobbeltnavn på kvinner i Norge. De vanligste kombinasjonene var: *[[Ann]] Kristin*, *[[Anne]] Kristin*, *[[Hege]] Kristin*, *[[Nina]] Kristin* og *[[Eva]] Kristin*.

*Kristín* er i dag et svært vanlig kvinnenavn på Island. *Kristin* er vanlig i Norge og Sverige.

|}

### Kristin som mannsnavn

|}

## Kjente personer med navnet
Personene i listen er ordnet kronologisk etter fødselsår.
* Kristin Sverresdatter (død 1213), norsk prinsesse og svensk dronning
* Kristin Berglund (1953–2006), norsk sanger, komponist og gitarist
* Kristin Clemet (f 1957), norsk politiker
* Kristin Scott Thomas (f 1960), engelsk skuespiller
* Kristin Halvorsen (f 1960), norsk politiker
* Kristin Krohn Devold (f 1961), norsk politiker
* Kristin Skogen Lund (f 1966), administrerende direktør i NHO
* Kristin Skogheim (f 1970), norsk komiker
* Kristin Asbjørnsen (f 1971), norsk sanger og komponist
* Kristin Kirkemo (f 1973), domfelt i Orderud-saken
* Kristin Størmer Steira (f 1981), norsk langrennsløper
* Linn Kristin Riegelhuth Koren (f. 1984), norsk håndballspiller
* Kristin Harila (f. 1986), norsk-samisk fjellklatrer
* Kristin Juel Johannessen (1987–1999), norsk drapsoffer

### Oppdiktede personer
* Kristin Lavransdatter, hovedperson i romanen *[[Kristin Lavransdatter]]* av Sigrid Undset

### Annen bruk av navnet
*Kristinfeltet

## Referanser


## Eksterne lenker
*
Ripieno

**Ripieno** (ital.: alle eller hele), forkortet: R, rip., kan bety en av følgende:

* Det største av to ensembler i en concerto grosso i motsetning til solistensemblet som kalles concertino. 
* *Ripieno concerto* er et uttrykk fra barokken på konserter uten dominante soloister, dvs som en tidlig form for symfoni.
* Notene som legges til når en spiller generalbass.

En orkestermusiker eller sanger uten solistiske oppgaver kalles en *ripienist*.

## Se også
*Musikkterminologi
Liberias kvinnelandslag i fotball

**Liberias kvinnelandslag i fotball** representerer Liberia i internasjonal fotball. 

Liberia er et svært ungt lag i kvinnefotballsammenheng, og dukket ikke opp på FIFAs verdensranking før i desember 2006. Liberia har aldri spilt kvalifisering til Afrikamesterskapet, og deres første konkurranseerfaring var kvalifiseringsspill til OL i 2008. Liberia tapte begge kampene mot Etiopia.
New Zealand under Sommer-OL 1920

**New Zealand under Sommer-OL 1920**. Fire sportsutøvere fra New Zealand deltok i tre sporter under Sommer-OL 1920 i Antwerpen. New Zealand kom på 22.-plass med en bronsemedalje. OL-troppen besto av to friidrettsutøvere, en roer og en svømmer.  
  
## Medaljer

## Medaljevinnerne

    
## Eksterne lenker
* Resultater og profilside  på sports-reference.com
Clarence Hadfield D’Arcy

**Clarence Hadfield D'Arcy** (født 1. desember 1889, død 15. september 1964) var en newzealandsk roer som deltok i de olympiske leker 1920 i Antwerpen.

D'Arcy vant en olympisk bronsemedalje i roing under Sommer-OL 1920 i Antwerpen. Han kom på tredjeplass i singelsculler bak John B. Kelly fra USA og britiske Jack Beresford.

## OL-medaljer
* 1920  Antwerpen -  Bronse i roing, singlesculler

## Referanser


## Eksterne lenker
*
Bighorn River

**Bighorn-elven** er en bielv til Yellowstone, og er omkring 742 km lang, og befinner seg i statene Wyoming og Montana. Elvas nedslagsfelt er på om lag 50&nbsp;000 kvadrat-miles, eller ca. 135&nbsp;000 km².

## Elveløp
De øvre delene av elven i Wyoming er kjent som Wind River. De to elvene er noen ganger referert til som **Wind/Bighorn**. Wind-elven blir offisielt Bighorn-elven ved Wedding at the Waters nær byen Thermopolis. Derfra renner den gjennom Thermopolis og Hot Spring State Park.

Ved grensen til Montana dreier elven nordøst og renner forbie nordenden av Bighorns, gjennom Crow-indianerreservatet. Den går inn i Little Bighorn-elven nært byen Hardin. Omkring 80 km nedstrøms møter den Yellowstone.

Bighorn River fanger nedbør fra Bighorn Basin, et høy høyplatå på gjennomsnittlig rundt 1325&nbsp;m over havet. Det liggre mellom Bighorn Mountains i øst og  Absaroka Range i vest. 

### Historie
Området var opprinnelig bebod av østlige shoshone' og absarokee-indianere (også kalt *kråkeindianere*, *Crows*). Den første hvite mann i området var John Colter, som i 1807 oppdaget Colter's Hell, et område med vulkansl aktivitet ved Shoshone River. I 1864 utforsket Jim Bridger området for å utforske en rute fra Oregon trail til Montana, ettersom den mer østlig løpende Bozeman Trail ikke var passerbar på grunn av kondlikter med lakotaindianere. Pionerer fav elven også navnet **Great Horn River** eller på fransk **Le Corne** (*horn*).

Rundst år 1900 ble området etterhvert bosatt av ranchere. En ledenfe blant dem var William Cody, som vat blitt berømt som Buffalo Bill og som fra 1896 utviklet som markedsføring av sin egen prominens småbyen Cody. Butch Cassidy stiftet etter etter et fengselsopphold en bande i området i 1897, *[[The Wild Bunch]]*, og de brukte *Hole in the Wall* i Big Horn Mountains som skjulested.

## Referanser


## Litteratur
*
Tone Kjærnli

**Tone Kjærnli** (født 26. april 1954 i Oslo) er en norsk forfatter og lærer. 

Hun er oppvokst i Oslo, senere bosatt på Nesodden. Hun har studert drama, film og teater ved universitetet i Trondheim og har jobbet som instruktør og teaterlærer, bl.a. ved Buskerud Folkehøgskole.

Tone Kjærnli skriver barne- og ungdomslitteratur. Hun debuterte med *Kysse, sa Heidi* i 1991.  For *Oldefars Øye* (2007) ble hun nominert til Kulturdepartementets litteraturpris, og for *Den mørke siden av månen* ble hun nominert til UPrisen.  Flere av bøkene hennes er oversatt til dansk og tysk. 
## Bibliografi
* *Dummedagen*. Barnebok, Cappelen Damm (2009)
* *WOW 7 kjærestefortellinger* (medforfatter).	Ungdomsbok, Cappelen Damm (2009)
* *Den mørke siden av månen*. Ungdomsroman. (2008)
* *Oldefars øye*. Barnebok. Illustrert av Åshild Irgens (2007)
* *Hjelp! Det er noen her…* Barnebok. (2006)
* *Hundre tusen farligheter*. Barnebok. Illustrert av Inger Lise Belsvik.  (1997)
* *Jenta som ikke ville spise*. Billedbok. Illustrert av Jan-Kåre Øien. (1996)
* *Gutten med den magiske fiolin*. Barnebok. (1995) 
* *Kysse, sa Heidi*.  Barnebok. (1991). Ny utgave 2003.  

## Referanser


## Kilder
*Presentasjon av Tone Kjærnli i Forfatterkatalogen på Forfattersentrums nettsider

## Eksterne lenker
* cappelendamm.no: forfatteromtale
Egypts kvinnelandslag i fotball

**Egypts kvinnelandslag i fotball** representerer Egypt i internasjonal fotball. Egypt var, sammen med Marokko, det første arabiske og muslimske landet som deltok i Afrikamesterskapet. Begge kvalifiserte seg til 1998-mesterskapet, men de to lagene, som endte i samme gruppe, endte på de to siste plassene. I neste kvalifisering, til 2000-mesterskapet røk Egypt ut mot Reunion.

Egypt var deretter borte fra kvinnelandslagsfotball fram til 2005, da de dukket opp i Det arabiske mesterskap. Egypt vant sin gruppe og kom til semifinalen, men tapte både den og, noe overraskende, bronsefinalen. Året etter tapte Egypt mot Algerie i kvalifiseringen til Afrikamesterskapet i 2006. Dette er siste større konkurranse Egypt har deltatt i. De var påmeldt til Afrikamesterskapet i 2010, men trakk seg. Egypt deltar nå i hovedsak i arabiske mesterskap. i Women's Football Cup Arabia 2010 kom Egypt til finalen ved å ha vunnet samtlige kamper, inkludert en innledende kamp mot Jordan, som møter dem i finalen.
Peru-tetra

**Peru-tetra** er en art i gruppen *[[Hyphessobrycon]]*.
Det er en liten ferskvannsfisk som blir opptil 28&nbsp;mm lang. 
Denne tetraen ligner på neontetraen i kroppsform.
På oversiden er den iriserende sølvgrønn. Undersiden er svart og blått iriserende. Langs siden har den en hvit linje som går fra gjellene til halefinnen.
Peru-tetra lever i Amazonas.

## Eksterne lenker
* 
*
Spesialbåtskvadronen

**Spesialbåtskvadronen**, forkortet **SBS**, (singalesisk: *Wishesha Yathra Balaghanaya*) er Sri Lanka Marines maritime spesialstyrke. Enheten utgjør en del av de srilankiske spesialstyrkene sammen med Commando Regiment (CR), Spesialstyrke Regiment (SF) og Sri Lanka Air Force Spesialstyrke (SLAFSF). Til forskjell fra de andre spesialstyrkene er SBS en ren maritim sjøstyrke for spesialoppdrag til sjøs og i kystnære omgivelser.

SBS ble etablert i 1985, inspirerte av det britiske Special Boat Service i den britiske marinen Royal Navy under den srilankiske borgerkrigen mellom tamilske separatistene og regjeringsmakten i landet Sri Lanka. SBS' rolle som en maritim spesialstyrke gikk ut på en rekke varierte oppdrager fra kontraterroristoperasjoner til sjøs til væpnede operasjoner med små kampfartøyer, men er ikke begrenset til sjøbaserte operasjoner som en regel. SBS kan også gjennomfører operasjoner på land i samarbeid med spesialstyrkene fra CR, SF og regulære bakketropper i den srilankiske regjeringshæren (SLA).

## Historie
SBS ble innsettet den 18. januar 1993 på SLNS-basen Elara i Karainagar, Jaffna-distriktet med en personellstyrke på tre offiserer og 76 sjømenn. SBSs deltagelse i den srilankiske borgerkrigen begynte i november 1993 under gjenerobringen av marinebasen i Pooneryn by som hadde vært inntatt og deretter forlatt av tamiltigrene i LTTE med hjelp av deres sjøstyrkene i sjøtigrene. SBS-spesialsoldatene kom først til Pooneryn der de fant marinebasen utplyndret og forlatt, men ikke før de hadde deres første sammenstøter med tamiltigrene. SBS deltok i mange større operasjoner i løpet av årene under krigen fram til våpenstillstanden var innført av begge parter i februar 2002.

Etter krigen hadde brutt ut på nytt i juli 2006, ble SBS reaktivert på nytt, og de maritime spesialssoldatene var deretter deployert i mindre kystnære skvadroner og endels flotiljer med lettvektede kampfartøyer for rekognosering, aggressive oppdrag og nøytralisering av selvmordsbåter som væpnede glassfiberbåter sjøtigrene hadde brukt med stor suksess i løpet av 1990-årene. Med deres nye hurtiggående Arrow patruljebåter som har stor hastighet, sterk bestykning og liten dybde for bruk på grunne kystnære farvann skulle SBS blir en meget respektbart sjøstyrke for sjøtigrene sammen med RABS i løpet av den fjerde Eelam-krigen.

## SBS's ulike oppdrag
* Kystnære sjøbaserte operasjoner med mindre fartøyer.
* Rekognosering av strender og kysttopografiske områder i forkant av amfibiske operasjoner.
* Forberedelse av amfibiske operasjoner ved fordekte tiltak.
* Gjenvinning eller beskyttelse av skip utsatt for terroristaksjoner.
* Maritim kontraterrorisme.
* Rekognosering og målsøking over lengre avstander i sjøterritorium.
* Angrep på bekreftede mål.
* Beskyttelse av høytstående marineoffiserer.

## Eksterne lenker
* Ministriet av Sri Lanka Forsvaret
* Sri Lanka Navy/Sri Lanka Marine
* SKNS Nipuna-marineskolen for SBS spesialsoldater
Anders Hallberg

**Anders Hallberg** (født 29. april 1945 i Vetlanda) er en svensk kjemiker og professor i medisinsk kjemi ved Uppsala universitet. Fra 2006 til 2011 var han rektor ved universitetet.
## Referanser
Moskitotetra

**Moskitotetra** eller **blå Peru-tetra** (*Knodus borki*) er en art i gruppen karpelakser.
Den er en ferskvannsfisk som finnes i Marañón, Amazonas.

Den er en fredelig tetra og en aktiv stimfisk.
Den er dagaktiv.

Moskitotetra ble tidligere solgt under det vitenskapelige navnet *[[Boehlkea fredcochui]]* (Géry, 1966), men det viste seg altså at det er snakk om to forskjellige arter.

## Eksterne lenker
* 
*
Colombiatetra

**Colombiatetra** er en art i gruppen *[[Hyphessobrycon]]*.
Det er en ferskvannsfisk som lever i Rio Acandi i Colombia i Sør-Amerika. Den finnes gjerne i sakteflytende sideelver.
Den blir ca. 6,5 cm lang og er gråaktig på farge. Finnene er vanligvis oransje.
Den lever i 3-5 år. 

## Eksterne lenker
* 
*
Tsjekkoslovakia under Sommer-OL 1920

**Tsjekkoslovakia under Sommer-OL 1920**. 121 sportsutøvere fra Tsjekkoslovakia deltok i tretten sporter under Sommer-OL 1920 i Antwerpen. Det var første gangen som Tsjekkoslovakia deltok i et OL, de kom på 21.-plass med to bronsemedaljer.  
  
## Medaljer

## Medaljevinnerne

## Eksterne lenker
* Resultater og profilside  på sports-reference.com
Antony Root

**Antony Root** (født 16. april 1954) er en britisk forfatter, manusredaktør og produsent.

Root begynte som assisterende scenemester i BBC og jobbet på blant annet ''Blake’s 7'' i 1980. Han fikk deretter muligheten til å bli lært opp til å bli manusredaktør og han jobbet på *[[Doctor Who]]* i begynnelsen av sesong 19. Root redigerte de to første historiene, *[[Four to Doomsday]]* og *[[The Visitation]]*, før opplæringen hans var slutt. Eric Saward tok deretter over. Root ble dog senere i sesongen også kreditert som manusredaktør på *[[Earthshock]]* selv om han ikke jobbet på den fordi Saward hadde skrevet historien og ifølge BBCs regler kunne han ikke være både manusredaktør og forfatter på samme historie.

Root fortsatte som manusredaktør på blant annet *[[K-9 and Company]]* og *[[The Chinese Detective]]* før han forlot BBC i 1984 og begynte i Euston Films. Han skrev og produserte filmen *[[Edward II]]* i 1991, som Derek Jarman regisserte. Senere arbeidet han for Granada Televisions avdeling i USA som produksjonsleder på serier som USA Networks remake av dramaserien *[[Touching Evil]]* i 2004.

## Referanser


## Eksterne lenker
*
Torgeir Byrknes

**Torgeir Byrknes** eller **Teebee** / **DJ Teebee** (født 19. mai 1976) er en norsk DJ og drum and bass-produsent. Teebee har holdt på som diskjockey siden 1990, og utga sin første plate i 1996. I 2001 ble han tildelt *Knowledge Magazine* sin pris for «Beste internasjonale produsent».

## Diskografi
### Album
* *[[Black Science (Teebee & K album)|Black Science]]* (with Polar as K) (1999)
* *[[Black Science Labs]]* (2000)
* *[[Through the Eyes of a Scorpion]]* (2001)
* *[[The Legacy (Teebee album)|The Legacy]]* (2004)
* *[[Anatomy (Album) |Anatomy]] (with [[Calyx (artist)|Calyx]], Momentum Music) (*2007)

### DJ Mixes
* *[[DJ TeeBee & K Present: The Deeper Side of Drum and Bass]]* (2001)
* *[[Carpe Diem (dnb album)|Carpe Diem]]* (2006)
* *[[Subliminal (album)|Subliminal]]* (2006)
Serpatetra

**Serpatetra**, også kjent som **rød serpa** eller **blodtetra** er en art i gruppen *[[Hyphessobrycon]]*.
Det er en ferskvannsfisk som lever i Sør-Amerika, nærmere bestemt Guaporé og Madeira i Amazonas og i øvre Paraguay.
Serpatetra er en populær akvariefisk. Denne tetraen finnes også i en langfinnet oppdrettsvariant.

## Eksterne lenker
* 
*
Henry Cow

**Henry Cow** var et engelsk avant-garde rockeband grunnlagt under studentopprøret i mai 1968 ved miljøet rundt *Sosialantropologisk Institutt* ved Cambridge University med blant andre multiinstrumentalistene Fred Frith og Tim Hodgkinson. Henry Cow hadde flere utskiftninger gjennom tiåret det eksisterte, men trommeslager Chris Cutler og bassist/oboist Lindsay Cooper var viktige langtidsmedlemmer sammen med Frith og Hodgkinson. Et sterkt standpunkt fra å reklamere for bandet gjorde at de fikk en armlengdes avstand fra resten av musikkbransjen, noe som igjen gjorde at de kunne eksperimentere med det de ville.

Henry Cow debuterte som oppvarmingsband for Pink Floyd den 12. juni 1968 og skaffet seg i tiden etter et rykte på seg i undergrunnskretser med sin radikale og politiske tilnærming til musikken. Bandet turnerte med band som Captain Beefheart, Faust og Magma, men fikk bandet ble splittet opp gjennom et brev som ble publisert i musikkmagasinene The Sounds og Melody Maker, hvor det kom frem at medlemmene hadde hatt stridigheter om bandets retning.

## Diskografi
* 1973 – Legend
* 1973 – Greasy Truckers Live at Dingwalls Dance Hall (Dobbel-LP med Camel, Global Village Trucking Co. og Gong.)
* 1974 – Unrest
* 1975 – Desperate Straights
* 1975 – In Praise Of Learning
* 1976 – Concerts (med Robert Wyatt)
* 1978 – Western Culture
* 2008 – Stockholm & Göteborg (Konsert fra 1975 og 1977)

## Personell

*Peter Blegvad – gitar 
*Georgie Born – cello, bassgitar
*Lindsay Cooper – fagott
*Chris Cutler – trommer, perkusjon
*Fred Frith – gitar, fiolin, bassgitar, piano
*John Greaves – bassgitar, piano 
*Tim Hodgkinson – keyboards
*Dagmar Krause – vokaler
*Geoff Leigh – fløyte
*Anthony Moore – keyboards
*Andy Powell – bassgitar, trommer
*Robert Wyatt – vokaler, perkusjon
* Dave Attwood – trommer
* Anne-Marie Roelofs – trombone, fiolin
* Rob Brooks – rytmegitar
* Martin Ditcham – trommer
* Sean Jenkins – trommer
* Joss Graham – bassgitar

## Litteratur
*
*

## Eksterne lenker
* 
*  Groove.no – Bandbiografien til Henry Cow
*  Tarkus.org – Biografien til Henry Cow
Celso Borges

**Celso Borges Mora** (født 1988) er en costaricansk fotballspiller som spiller for Liga Deportiva Alajuelense.

Han er midtbanespiller, og ble regnet som et av verdens 50. beste unge talenter i verden i 2006, ifølge World Soccer. Han har blitt sammenlignet med Michael Ballack.

## Personlig
Faren hans, Alexandre Guimaraes, er en tidligere costaricansk fotballspiller og -trener i Deportivo Saprissa. Celso ble født den 27. mai 1988 i hovedstaden San José i Costa Rica, hvor han gikk på Sistema Educativo Santa Clara videregående skole, der han også deltok på skolens lag. Studiene hans ble ofte avbrutt av fotballtrening og spill utenfor landet.

## Klubbkarriere
I en alder av 16 gjorde Borges sin profesjonelle debut for Deportivo Saprissa, 15. januar 2006. Han vant to seriemesterskap med Saprissa. Borges ble koblet til europeiske klubber som Blackburn Rovers, Anderlecht, Palermo, Manchester City, Werder Bremen og Spartak Moskva, men den 18. januar 2009 bekreftet datidens sportslige direktør i Fredrikstad FK, Tor-Kristian Karlsen, at Celso hadde signert for dem. Celso Borges skulle komme 1. juli, men Fredrikstad FK betalte én million norske kroner (125 000 €) til Deportivo Saprissa, sånn at Borges kunne starte for Fredrikstad FK mot tidligere ligamester Stabæk 14. april.

Etter andresesongen i Fredrikstad FK endte han opp som klubbens toppscorer og ble kåret til den beste FFK-spilleren av Fredrikstad blad.

Han ble valgt til kaptein for Fredrikstad FK i Tippeligaen 2011. Den 1. januar 2012 ble det bekreftet at Borges meldte overgang til den svenske klubben AIK og skrev under på en fireårskontrakt med varighet ut 2015. Den 14. januar 2015 ble det bekreftet av AIK at Borges hadde signert for spanske Deportivo de La Coruña.

## Landslagskarriere
Borges har spilt 113 landskamper og scoret 21 mål for Costa Ricas landslag. Han spilte i 2005 U17-VM, som ble avholdt i Peru, der han scoret ett mål og ble regnet blant de beste spillerne i turneringen. Etter turneringen ble han plukket som en av ti spillere å se opp for i fremtiden. Borges deltok også i 2007 FIFA U20-VM arrangert i Canada. Borges spilte alle Costa Ricas fem kamper i VM 2014.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* Celso Borges spillerprofil på ffksupporter.net
WCBS-TV

**WCBS-TV** er fjernsynsnettverket CBS' lokale stasjon for New York City. Stasjonen eies av CBS Corporation, og har studioer i CBS Broadcast Center i Midtown på Manhattan. Stasjonens sender er på toppen av Empire State Building. 

Stasjonen kringkastes på kanal 2 i New York City's kringkastingsnett, og blir derfor ofte markedsført som *CBS2*.
## Eksterne lenker
*
Alcyone (stjerne)

**Alcyone**, også kjent som **25 Tauri**, **Eta Tauri**, **η Tau** og **η Tauri**, er et stjernesystem med fem stjerner i stjernebildet Tyren. Alcyone er den mest lyssterke stjernen i stjernehopen Pleiadene, og befinner seg omtrent 440 lysår fra jorden. Stjernen er oppkalt etter nymfen Alkyone som i gresk mytologi var en av pleiadene.

**Alcyone A** er en solformørkende dobbeltstjerne, og de to stjernene har en avstand på 0.031 bueminutter, som tilsvarer avstanden mellom Solen og Jupiter. Den største av disse er blå-hvit kjempestjerne av spektralklasse B7 IIIe. Den tilsynelatende størrelsesklasse er +2.85.

Alcyone A har en luminositet som er 1,400 ganger sterkere enn Solen og en temperatur på nesten 13,000 Kelvin. Den roterer rundt sin egen akse i en hastighet på 215 km i sekundet, noe som har frembragt en sky av gass som roterer omkring dens ekvator.

Omkring denne dobbelstjernen roterer tre andre stjerner.

**Alcyone B** og **Alcyone C** er to hvite dverger av klasse A med en tilsynelatende størrelsesklasse på omtrent +8, og roterer rundt dobbeltstjernen i en avstand på henholdsvis 117 og 181bueminutter. Alcyone C er en variabel stjerne av Delta Scuti typen, og dens lysstyrke varierer fra +8.25 til +8.30 i løpet av 1.13 timer.

**Alcyone D** er en gul-hvit dverg av klasse F med en tilsynelatende størrelsesklasse på +8.7. Den roterer rundt Alcyone A i en avstand av 191 bueminutter.

I Kina er Alcyone A kjent som 昴宿六 (den sjette stjernen i konstellasjonen «det hårfylte hode»).

## Eksterne lenker
* 
*
Guatemalas kvinnelandslag i fotball

**Guatemalas kvinnelandslag i fotball** representerer Guatemala i internasjonal fotball. 

Guatemala kvalifiserte seg til sitt første mesterskap i CONCACAF Gold Cup for kvinner i 1998, da de til og med stilte med et A-lag og et B-lag (sistnevnte kom sist i en annen kvalifiseringsgruppe). Selve mesterskapet gikk også bra for Guatemala, som kom til semifinalen. Der tapte de for Mexico, og de tapte også mot Costa Rica i bronsefinalen. Mesterskapet var preget av at USA ikke deltok, og da både de og Kina deltok i Gold Cup i 2000, Var Guatemala sjanseløse i sin gruppe, som i tillegg til begge disse lagene også besto av Mexico. Guatemala kvalifiserte seg ikke til neste mesterskap, da de kom bak Panama på målforskjell. I kvlaifiseringen til OL i 2004 fikk Guatemala sin hevn, og slo Panama, men de ble deretter diskvalifisert av FIFA. I kvalifiseringen til Gold Cup 2006 slo de Costa Rica, men tapte for Panama igjen, og kom ikke videre. Guatemala var så utenfor offisielle kamper mellom 2006 og 2010, ettersom de ikke deltok i kvalifiseringen til OL 2008, men returnerte til Gold Cup med å kvalifisere seg for en plass blant de åtte beste etter seire over El Salvador og Belize.
Stian Sørlie

**Stian Sørlie** er navnet til flere personer:

* Stian Sørlie (dramatiker) (født 1928)
* Stian Sørlie (motorsportsutøver) (født 1982)
Barnesoldat

En **barnesoldat** er et barn som deltar i en armé eller gerilja i en krig. Blant annet mye brukt i borgerkrigen i Sierra Leone på 1990-tallet. Å bli soldat er en av få måter for mange fattige og foreldreløse barn i krigsrammede stater å få mat, husly og noen som tar hånd om dem. Barn med sine mindre mentale ressurser er også lettpåvirkelige og utfører ordrer som for en voksen person ville kunne bli et moralsk problem. I historien kjenner vi til bruken av barnesoldater i flere stater i Afrika. Hitler hadde sine barnesoldater i slutten av 2.verdenskrig i et fortvilet forsøk på å forsvare Berlin og Hitler.
Koko

**Koko** (1971–2018) var en vestlig lavlandsgorilla som ifølge treneren hennes i over 30 år, Dr. Francine «Penny» Patterson, forstod og brukte over  forskjellige tegn fra amerikansk tegnspråk. I tillegg forstod Koko over  ord muntlig engelsk.

Koko levde mesteparten av livet i Woodside, California, og begynte å få opplæring i tegnspråk da hun var ett år gammel. Hun var også en stor inspirasjon for forfatteren Michael Crichton da han skrev romanen *[[Congo (roman)|Congo]]*, som inkluderte gorillaen «Amy» som kunne tegnespråk. Gorillaen «Sophie» fra *[[The X-Files]]*-episoden «Fearful Symmetry» skal også være inspirert av Koko.

Koko er en forkortelse av det japanske ordet «Hanabi-Ko», som betyr «barn av fyrverkeri», grunnet fødselsdatoen hennes 4. juli, som er datoen for den amerikanske uavhengighetsdagen.

## Kokos bruk av tegnspråk
Noen forskere mener at Kokos tegnspråk-beherskelse viser at hun faktisk forstår og klarer å benytte seg av språket. Andre mener at hun kun har lært å herme og bruke de riktige tegnene i gitte situasjoner for å oppnå en belønning, uten å egentlig vite hva ordene egentlig betyr. Førstnevnte (og Francine Patterson) hevder at Kokos bruker tegnspråket fritt og i situasjoner hvor Koko er klar over at det ikke er noen belønning, i tillegg til at hun klarer å sette sammen nye ord fra to ord hun allerede kjenner til hvis hun ikke vet hva tingen hun beskriver heter. Patterson sier at det finnes flere dokumentasjoner på at hun gjør dette. Dokumentarfilmen *Koko, en snakkende gorilla* fra 1978 viser et eksempel på dette, hvor Koko gir tegnet for finger og armbånd («finger-armbånd») for å beskrive en ring.

Slike debatter krever en grundige og veldokumenterte undersøkelser og viser at det er viktig å tenke over hva det egentlig vil si å lære og bruke et språk. Debatter om hvorvidt aper virkelig kan lære og bruke et språk har pågått siden den aller første apen ble trent opp til å bruke tegnspråk. Et ganske forskjellig eksempel som kan brukes er dataprogrammer og kunstig intelligens, hvor maskiner kan bli programmert til å «lære» og «tenke», gi respons til visse ord og til og med «kommunisere» med brukeren, som f.eks. chatterbots og enkelte sjakk-spill som blir bedre og bedre for hver gang man spiller mot dem.

## Referanser


## Eksterne lenker
*
Francis A. Rouleau

**Francis A. Rouleau** (1900–1984) var en katolsk prest, kinamisjonær og sinolog tilknyttet jesuittordenen. Han var historiker og teolog, og opparbeidet gjennomj sitt liv en stor samling dokumenter knyttet til ritestriden i Kina.

Rouleau ankom Shanghai i Kina i 1929, og bodde der til 1952, da han ble tvunget i eksil av de kinesiske kommunistiske myndigheter.

Hans første historiske samling ble ødelagt i Shanghai i 1949, og pater Rouleau bygde den da opp igjen ved reiser til arkiver i Roma, Paris, London, Portugal, Filippinene og annetsteds, der han tok mikrofilmavbildninger, kopier og avskrifter av kildemateriale. Samlingen var i 2009 i Ricci Institute i San Francisco i USA; det er på hundrevis av dokumenter (over 50&nbsp;000 sider) på seks forskjellige europeiske språk. Det er også over 200 sjeldne europeiske bøker i hans samlinger. 

Rouleau var selv blant grunnleggerne av Ricci-instituttet i San Francisco i 1984. 

Han hadde selv en stor vitenskapelig produksjon.
## Verker
*Francis A. Rouleau, Edward J. Malatesta: *The “Excommunication” of Ferdinand Verbiest - Jesuit Missionary, Scientist, Engineer and Diplomat*, 1994, Imprint Routledge, eBook ISBN 9781003580560

## Referanser


## Se også
* Liste over kinamisjonærer tilhørende jesuittordenen

## Litteratur
* Barry Martinson: *Celestial Dragon: The Life and Letters of Fr. Francis Rouleau*, Loyola University Press, 1999  ISBN 978-9579185530
Alex Van Halen

**Alexander Arthur «Alex» Van Halen** (født 8. mai 1953 i Nijmegen) er en nederlandsk-amerikansk trommeslager og medlem av hardrock-bandet Van Halen.

## Bakgrunn
Alex ble født i Nijmegen i Nederland, av nederlandske Jan Van Halen og indonesiske Eugenia. Familien flyttet til Pasadena i California i USA i 1962. Alex giftet seg med Valeria Kendall i 1983 etter to års forlovelse. Ekteskapet endte med skilsmisse i 1984. Han giftet seg senere med Kelly Daniels, som han fikk sønnen Aric Van Halen med. Han skilte seg fra Kelly i 1996. Hans tredje hustru er Stine Schyberg, som han giftet seg med i 2000. De har sammen sønnen Malcolm Van Halen.

## Musikk

Både Alex og broren Eddie Van Halen ble trent innen klassisk piano i barndommen. Alex begynte ettervert å spille gitar, mens Eddie interesserte seg for trommer. Etter en tid byttet de om, og siden har Eddie spilt gitar og Alex har holdt seg ved trommene. Da Alex gikk på Pasadena City College møtte han Mark Stone og David Lee Roth, som sammen startet bandet Mammoth.

I 1974 endret Mammoth navnet til Van Halen og erstattet Mark Stone med Michael Anthony. De ble signert med Warner Brothers i 1977 og ga ut det selvtitulerte debutalbumet Van Halen i 1978.

## Referanser


## Eksterne lenker
* Alex Van Halen, *Drummerworld*
* Biografer for Van Halen, tilhengerside
* 
*
Ramon Calderon

**Ramón Calderón Ramos**, eller bare kalt Ramon Calderon, (født 26. mai 1951 i Palencia, Spania) er en advokat og tidligere president i fotballklubben Real Madrid.

## Liv og karriere
Calderon ble valgt til president for Real Madrid 2. juli 2006, da han vant med 8 344 stemmer, mens motkandidaten Juan Palacios kom på annenplass med 8 098 stemmer. Etter diskusjoner med klubbens fotballdirektør, Predrag Mijatovic, ansatte han Fabio Capello som klubbens nye manager. Han vurderte også Bernd Schuster, daværende manager for Getafe CF.

I valgkampanjen for å bli president lovet han å signere Arjen Robben fra Chelsea, Cesc Fàbregas fra Arsenal FC og Kaká fra AC Milan. Calderon har senere avfeid at han og klubben hadde tilnærmet seg disse spillerne på ulovlig vis. Han lyktes kun med å signere Robben.

19. juli 2006 annonserte han sine to første signeringer, Fabio Cannavaro og Emerson, begge to fra Juventus som nylig hadde blitt tvangsflyttet til Serie B i Italia. Tilsammen kostet de rundt €20 millioner.

Senere signerte han Ruud van Nistelrooy fra Manchester United og Mahamadou Diarra fra Olympique Lyon, samt at han holdt ord med å signere Arjen Robben fra Chelsea. En 1-års låneavtale med José Antonio Reyes fra Arsenal (Júlio Baptista gikk motsatt vei), ble omgjort til permanent bytte. Før 2008-09 sesongen prøvde han å signere Cristiano Ronaldo fra Manchester United, men mislyktes med dette. 16. januar 2009 sluttet han i sin stilling som president, etter beskyldninger om å ha trikset med stemmene i valgkampanjen. Visepresidenten, Vicente Boluda, overtok rollen umiddelbart.

## Kontroversiell
I januar 2007 ble det rapportert at Calderon hadde kommet med ærekrenkende kommentarer om Reals midtbanespiller David Beckham, som hadde blitt satt ut av laget av manager Capello og nylig signert kontrakt med Los Angeles Galaxy. Calderon ble sitert på at han sa at Beckham var «en gjennomsnittlig skuespiller som skal jobbe i Hollywood».

Han er kjent for sine kommentarer til media, blant annet med at Real Madrid skulle signere verdensstjerner. Eksempler var Fabregas, Kaká og Ronaldo.

Real Madrid og Calderon har blitt kritisert av Manchester Unites manager, Alex Ferguson, for det han kalte umoralske handlinger for å prøve å kjøpe Cristiano Ronaldo.

## Referanser
Pete Rouse

**Peter Mikami Rouse** (født 1946) er en amerikansk politiker og lobbyist. Han var seniorrådgiver for president Barack Obama 2011−2014. 

Rouse oppnådde en mastergrad ved London School of Economics og Master of public administration fra Harvard University. Han var tidligere stabssjef for representant i Kongressen Berkley Bedell 1977−1979, Alaskas viseguvernør Terry Miller (1979−1982), senator Richard Durbin (1984−1985), og for senator Tom Daschle, majoritetsleder i USAs senat, i 19 år. Da Daschle tapte gjenvalget i 2004, ble Rouse rådgiver for Obama i Senatet. Da Obama vant presidentvalget i USA 2008 ble Rouse utnevnt av Obama til en av sine seniorrådgivere i Det hvite hus.

## Referanser
Roxette Hits

***A Collection of Roxette Hits – Their 20 Greatest Songs!*** er et samlealbum av Roxette, utgitt 18. oktober 2006 i forbindelse med Roxettes 20-årsjubileum.

«One Wish» og «Reveal» ble innspilt i mai 2006 og er nye låter til dette albumet. Begge låtene ble utgitt som singler. «One Wish» oppnådde en 2.-plass på den svenske singelisten. Albumet lå på topp 10 på albumlistene i Sverige, Norge, Danmark, Østerrike og Sveits.

Albumet har solgt omkring 800&nbsp;000 eksemplarer.

## Sporliste
# «One Wish» (Innspilt 2006) 
# «The Look»
# «Dressed for Success»
# «Listen to Your Heart»
# «Dangerous»
# «It Must Have Been Love»
# «Joyride»
# «Fading Like a Flower (Every Time You Leave)»
# «Spending My Time»
# «How Do You Do!»
# «Almost Unreal»
# «Sleeping in My Car»
# «Crash! Boom! Bang!»
# «Run To You»
# «Wish I Could Fly»
# «Stars»
# «The Centre of the Heart (Is a Suburb to the Brain)»
# «Milk and Toast and Honey»
# «A Thing About You»
# «Reveal» (Innspilt 2006) 

## Eksterne lenker
*
Clarence Öfwerman

**Clarence Öfwerman** (født 1957) er en svensk musiker og produsent.

Han er kjent for å ha produsert alle albumene til Roxette fra *[[Pearls of Passion]]* i 1986 til *[[Room Service (Roxette-album)|Room Service]]* i 2001. Han har også vært involvert i alle solo-prosjekter av Per Gessle, senest med *Party Crasher* fra 2008.

## Eksterne lenker
* 
* 
*
Phimeanakas

**Phimeanakas** (khmer: ប្រាសាទភិមានអាកាស, *Prasat Phimean Akas* «himmelske tempel») eller **Vimeanakas** (khmer: ប្រាសាទវិមានអាកាស, *Prasat Vimean Akas*) i Angkor, Kambodsja, er et hindutempel i Khleangstil, bygget på slutten av det 10. århundre i Rajendravarmans regjeringstid i Khmerriket (941-968), deretter gjenreist av Suryavarman II i form av en trelags pyramide i lateritt med grunnflate på 35 x 28 meter. På toppen av pyramiden var det et tårn. 

Ifølge legenden tilbrakte kongen de første timene av hver kveld med en Nagajente i tårnet, og i den tiden hadde selv ikke dronningen tillatelse til å komme opp. Bare etter disse timene kom kongen tilbake til sitt palass med dronningen. Hvis Nagaen som var den øverste landeier ikke dukket opp en natt ville kongens dager være talte, hvis kongen ikke møtte opp ville katastrofe ramme landet hans.

## Referanser

* Freeman, Michael og Jacques, Claude.  *Ancient Angkor*. River Books, 1999, s.111-113. ISBN 0-8348-0426-3.

## Eksterne lenker
*
Paal Hveem

**Paal Hveem** (født 4. august 1953) er en norsk investor og største eier i Greenwich Land Securities AS.

Hveem slo seg opp på slutten av 1980-årene på ulike investeringer innen shipping og offshore og eiendom. Etter store utfordringer slo han seg opp igjen i 1990-årene gjennom eiendomsinvesteringer i Marbella i Spania København og Oslo.

I 2019 ble oljeselskapet Endavour UK kjøpt opp gjennom Waldorf Production Ltd. Hveem er største eier og kontrollerer 35&nbsp;% av aksjene.

## Referanser
Skala (Hellas)

Begrepet **Skala** (gresk Σκάλα, fra italiensk *scala* «trapp») brukes på greske øyer ofte om havnebyen, i motsetning til hovedbyen (Khora). Skala kan derfor vise til flere byer:

* Skala Limnou
* Skala Patmou
* Skala Kefalonias

(Dette er ikke en fullstendig liste)
Guldbaggen for beste kvinnelige birolle

**Guldbaggen for beste kvinnelige birolle** er en svensk filmpris og en del av Guldbaggen. Den har blitt utdelt årlig siden 1996. Kategorien ble opprettet samtidig med beste mannlige birolle. Siden Guldbaggegallaen i 2017 har nominasjonene øket fra tre til fire.

## Vinnere og nominerte
Vinnerne står først i tabellen i fet skrift og med blå bakgrunnsfarve, deretter følger de øvrige nominerte for samme år. Året viser til året da filmene ble sluppet, og prisene ble tildelt det påfølgende år.

### 1990-årene

### 2000-årene

### 2010-årene

### 2020-årene

## Referanser

 


## Eksterne lenker
*
Knut H. Ulltveit

**Knut H. Ulltveit** var en norsk politiker (A). Ulltveit var ordfører i Gjerstad for Arbeiderpartiet i fire perioder fra 1967–1975 og fra 1983–1991. 

Ulltveit gikk i bresjen for utviklingen av Brokelandsheia, som i dag er Gjerstads viktigste næringsområde, sentralt langs E18 mellom Kragerø og Risør.

## Referanser
Truls

:*For artisten Truls, se [[Truls Heggero]]. For revyvisen, se [[Truls (vise)]].*

**Truls** er et opprinnelig dansk mannsnavn med opprinnelse i norrøne *Þórgísl*, dannet av gudenavnet Tor og et ledd som kan bety «pant, gissel», «pilskaft» eller «våpenskaft».

## Etymologi
*Truls* er en opprinnelig dansk kortform av mannsnavnet *Thrugils*, den gamle danske formen av *Torgils*, som har opprinnelse i norrøne *Þórgísl*. Dette navnet er dannet av det norrøne gudenavnet *Þórr* (Tor) i kombinasjon med norrøne *gísl*, «pant, gissel», langobardiske *gísil*, «pilskaft» eller norrøne *geisli*, «våpenskaft». *Thyrgils* er den gammelsvenske formen av navnet.

*Torjus* er, via *Torjuls* og *Torgjuls*, en norsk dialektform av *Torgils*.

*Troels* og *Truels* er yngre danske former av gammeldanske *Thrugels* og *Thrugils*.

## Utbredelse
*Þorgils* var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok. *Þórgísl* og *Þórgils* er kjent brukt i 26 nordiske runeinskripsjoner, så disse navnene var sannsynligvis vanlige i vikingtiden. Den mest utbredte skrivemåten av navnet var  (*þorkisl*). *Þorgyls* var et vanlig navn i Norge på 1200-tallet. *Torgils* var et vanlig navn i Norge i siste del av middelalderen. Over 140 forskjellige personer med navnet er nevnt i Regesta Norvegica.
Formen *Truls* er kjent brukt i Norge og Sverige fra 1400-tallet, men har aldri vært like utbredt som de eldre formene var. *Truls* er kjent brukt i norske middelalderballader, blant annet i «Truls med bogjin». Navnet var i begge landene mest brukt på slutten av 1990-årene.

Formen *Torgil* er kjent i Sverige fra 1881, *Torgils* fra 1900 og *Tyrgils* fra 1907. *Troels* var mest brukt i Danmark i 1970- og 1980-årene.

*Truls* og *Torjus* har navnedag i Norge:

*Truls* og varianter av dette er i bruk i flere nordiske land, men er ikke blant de vanligste navnene.

|}

## Kjente personer med navnet
Personene i listen er ordnet kronologisk etter fødselsår.
* Truls Fyhn (1945–2011), norsk politimester
* Truls Østbye (født 1954), professor, Duke University, USA
* Truls Dæhli (født 1955), norsk journalist
* Truls Horvei (født 1957), norsk lyriker, ungdomsbokforfatter og journalist
* Truls Mørk (født 1961), norsk cellist
* Truls Berg (født 1963), norsk IT-gründer
* Truls Raastad (født 1968), norsk ernæringsfysiolog
* Truls Svendsen (født 1972), norsk programleder og stuntreporter
* Truls Wickholm (født 1978), norsk politiker 
* Truls Jevne Hagen (født 1987), norsk fotballspiller

## Annen bruk av navnet
* Truls and the Trees, norsk band
* Truls (vise)
* *Truls* er et vanlig navn på geitebukker i Norge.
* *Truls* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
*
Khora

Begrepet **Khora** (gresk χώρα, «land», «sted», «by») brukes på greske øyer ofte om hovedbyen, der hvor byen har samme navn som selve øya. Mange øyer har i tillegg en havneby (Skala). Khora kan derfor vise til flere byer:

* Naxos (by) (Khora Naxou)
* Khíos (by) (Khora Khiou)
* Tinos (by) (Khora Tinou)

(Dette er ikke en fullstendig liste)
Bredbåndet gulfly

**Bredbåndet gulfly** (*Xanthia aurago*) er en sommerfugl som tilhører familien nattfly (Noctuidae). I Norge er den sjelden og lokal på Sørlandet og Østlandet.

## Utseende
Et middelsstort (vingespenn 29 – 33 mm), kraftig, gult nattfly. Hodet og forkroppen er kledt med gule hår, forkroppen (thorax) er rødbrun på sidene. Bakkroppen er gul. **Forvingen** er gul, bredt rødbrun i den ytterste delen bortsett fra vingespissen som er gul. Den har også et bredt, uregelmessig, rødbrunt tverrbånd nær roten. Av og til dekker den rødbrune fargen nesten hele vingen. Nyre- og ringmerkene er tydelige, delvis utfylt med rødbrunt. **Bakvingen** er blekgul med et mer eller mindre tydelig, brunlig tverrbånd.

## Levevis
Arten finnes i løvskog, skogbryn og i hager og parker. Larvene er aktive på våren og lever på eik (*Quercus* spp.), bøk (*Fagus sylvatica*) og naverlønn (*Acer campestre*). Arten overvintrer som egg. De voksne sommerfuglene flyr om natten i august – oktober.

## Utbredelse
Bredbåndet nattfly finnes bare i Europa. I Norge er den sjelden og lokal på Sørlandet og det sørlige Østlandet (nordligste funn fra Gjøvik). Det finnes dessuten et isolert funn fra Sola i Rogaland.

## Kilder
* Norges sommerfugler – Bredbåndet gulfly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden ''Svenska Fjärilar'', med bildegalleri
* ''Xanthia aurago'' på UK moths
## Eksterne lenker
*
Vinylpolymer

**Vinylpolymerer** er en gruppe polymerer som er lagd fra vinylmonomerer. De består av en alkankjede som er dannet ved å polymerisere en alkengruppe (C=C) til en kjede (..-C-C-C-C..). Vinylpolyemerer er de mest vanlige plastene.

* Polymeriserte enkle alkener: polyeten fra eten, polypropen fra propen og polybutadien fra butadien.
* Polystyren lages fra styren (vinylbenzen).
* Polyvinylklorid (PVC) blir lagd ved polymerisering av monomeren vinylklorid (kloreten) CH2=CHCl.
* Polyvinylacetat (PVAc) blir polymerisert fra vinylacetat. I vanndig suspensjon blir PVAc anvendt som lim.
* Polyvinylalkohol (PVA) blir produsert ved hydrolyse av polyvinylacetat (ikke ved polymerisering av vinylalkohol (etenol) som er en ufavorisert tautomer av acetaldehyd).
*Polyacrylonitrill lages fra acrylonitrill.

1,2-Substituerte vinylderivater polymeriserer ikke på grunn av sterisk hindring selv om det er termodynamisk fordelaktig . Et unntak fins i form av fumaronitrill (NC-C=C-CN), men den polymerer på en veldig spesiell måte.

## Referanser
Blekt gulfly

**Blekt gulfly** (*Xanthia icteritia*) er en sommerfugl som tilhører familien nattfly (Noctuidae). Den er funnet over det meste av Norge, men sparsomt i Nord-Norge.

## Utseende
Et middelsstort (vingespenn 33 – 37 mm), blekt gult nattfly. Fargen er blekere enn hos de andre norske gulflyene (*Xanthia* spp.), noen individer er nesten ensfarget blekgule. Hodet og forkroppen er lysgule, bakkroppen gulhvit. **Forvingen** er noe tilspisset, lysgul, med et uregelmessig og ofte utydelig, brunlig tverrbånd midt på. Utenfor dette båndet er det en trekantet, brunlig flekk med framkanten og en rekke av små, brune flekker langs ytterkanten. I vingens indre del er det oftest noen diffuse, brunlige flekker. **Bakvingen** er snøhvit.

## Levevis
Blekt gulfly forekommer i løvskog, hager og parker. Som unge lever larvene på blomster (gåsunger) av viere (*Salix* spp.) eller på rakler av osp (*Populus tremula*). I de to siste larvestadiene lever de på ulike urter. Arten overvintrer som egg. De voksne sommerfuglene flyr om natten i august – september og kommer gjerne til lys.

## Utbredelse
Blekt gulfly finnes i Europa, unntatt lengst i sør, og videre østover til Korea og Japan. I Norge er den vanlig på Sørlandet og det sørlige Østlandet, og forekommer også i Rogaland og Hordaland. Det er noen få funn fra Trøndelag og Nordland, og ett enkeltfunn fra Sør-Varanger i Finnmark.

## Kilder
* Norges sommerfugler – Blekt gulfly http://www.toyen.uio.no/fagene/zoologi/insekter/norlep/noctuidae/icteritia.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xanthia_icteritia.html
* *Xanthia icteritia* på UK moths: https://web.archive.org/web/20071025053756/http://www.ukmoths.org.uk/show.php?bf=2274
## Eksterne lenker
*
Almegulfly

**Almegulfly** (*Xanthia gilvago*) er en sommerfugl som tilhører familien nattfly (Noctuidae). Den er sjelden og truet i Norge.

## Utseende
Et middelsstort (vingespenn 34 – 38 mm), kraftig, brungult eller rødgult nattfly. Forkroppen er brungul, bakkroppen blekgul. **Forvingen** er mer avrundet enn hos de andre norske *[[Xanthia]]-*artene, brunaktig eller rødaktig gul med gråaktige tegninger. Av og til dominerer den grå fargen. Nyre- og ringmerkene er vanligvis tydelige. **Bakvingen** er hvit, gråaktig langs innerkanten.

## Levevis
Arten forekommer i løvskog, hager og parker der det vokser alm (*Ulmus glabra*), som er larvenes næringsplante. Larvene utvikler seg i april – juni, først på blomsterknoppene, siden på fruktene og til slutt på bladene til almen. Arten overvintrer som egg, og de voksne sommerfuglene flyr om natten i september – oktober. Almegulflyet er listet som sårbar (V) på Norsk rødliste for arter, arten antas først og fremst å være truet av almesyken som utrydder almetrærne i store områder.

## Utbredelse
Den forekommer i Nord-Afrika, i Europa bortsett fra lengst i nord, og i Asia øst til Irak og Altajfjellene. I Norge er den bare funnet langs kysten fra Oslo til Kristiansand, de beste bestandene synes å være i byparker i Oslo.

## Kilder
* Norges sommerfugler – Almegulfly http://www.toyen.uio.no/fagene/zoologi/insekter/norlep/noctuidae/gilvago.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xanthia_gilvago.html
* *Xanthia gilvago* på UK moths: https://web.archive.org/web/20071029030102/http://www.ukmoths.org.uk/show.php?bf=2275
## Eksterne lenker
*
Lindegulfly

**Lindegulfly** (*Xanthia citrago*) er en sommerfugl som tilhører familien nattfly (Noctuidae). Den forekommer spredt i Sør-Norge nord til Sogn og Fjordane.

## Utseende
Et middelsstort (vingespenn 32 – 36 mm), brungult eller rødgult nattfly. Hodet og forkroppen er gule, bakkroppen blekgul med en brun ryggstripe. **Forvingen** er tilspisset, ytterkanten svakt tannet. Den er brunlig eller rødlig gul med brune årer og to parallelle, brune skrålinjer. Det finnes også to mindre tydelige, brune tverrlinjer nær roten. Ring- og nyremerkene er tydelige, kantet med brunt. **Bakvingen** er hvit.

Larven er kort og trinn, naken, brun på ryggen, blekbrun på buken, med en lys sidestripe imellom.

## Levevis
Lindegulflyet lever i løvskoger og parker der det vokser lind (*Tilia* spp.), som er larvenes næringsplante. De utvikler seg i mai – juni etter å ha overvintret som egg, først på bladknoppene og senere på de nye bladene. De voksne sommerfuglene flyr om natten i august – oktober og kommer gjerne til lys og til sukkeråte.

## Utbredelse
Arten er bare kjent fra Europa, der den finnes øst til Kaukasus og Ural. I Norge er den forholdsvis vanlig på Sørlandet og på Østlandet nord til Oslo, og forekommer også i Hordaland og Sogn og Fjordane.

## Kilder
* Norges sommerfugler – Lindegulfly http://www.toyen.uio.no/fagene/zoologi/insekter/norlep/noctuidae/citrago.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xanthia_citrago.html
* *Xanthia citrago* på UK moths: https://web.archive.org/web/20071026050852/http://www.ukmoths.org.uk/show.php?bf=2271
## Eksterne lenker
*